Popular (sang)

«Popular» er en svensk elektropoplåt fra 2011, skrevet av Fredrik Kempe og fremført av Eric Saade. Sangen vant svenske Melodifestivalen i 2011 og var Sveriges bidrag i Eurovision Song Contest samme år i Düsseldorf. Der kvalifiserte «Popular» seg til finalen og endte på en tredjeplass, Sveriges beste plassering siden seieren i 1999.

 Bakgrunn 
Låten var en av deltakerne i Melodifestivalen 2011 og er komponert av låtskriverveteranen Fredrik Kempe, som hadde vunnet konkurransen tidligere i 2008 «Hero» og i 2009 med «La voix». Han sto også bak «Manboy» som Eric Saade fremførte i Melodifestivalen 2010, sangen endte på tredjeplass. 

Nå var Kempe og Saade tilbake i konkurransen med låten «Popular». Med seg hadde de et avansert sceneshow, der Saade skulle knuse seg ut av et glassbur underveis. Ifølge arrangøren SVT tok det rundt fem minutter å støvsuge bort alle glassbitene etterpå med industristøvsugere.

Sangen vant delfinalen i Linköping lørdag 19. februar 2011 og gikk dermed direkte til finalen i Globen i Stockholm som ble avholdt lørdag 12. mars. Etter at de internasjonale juryene hadde gitt poeng, ledet Eric Saade og «Popular» med 81 poeng. Fra svenske tv-seere fikk sangen 112 poeng, noe som gjorde at sangen vant med 193 poeng, 44 poeng mer enn andreplassen «In the Club» med Danny Saucedo. Med seieren ble «Popular» Sveriges bidrag til Eurovision Song Contest 2011 i Düsseldorf i Tyskland.

 Eurovision Song Contest 
I Eurovision Song Contest 2011 var Eric Saade og «Popular» blant favorittene til å vinne konkurransen. Sangen deltok i den andre semifinalen torsdag 12. mai, og var det åttende bidraget ut på scenen av 19 deltakere. Eric Saade og «Popular» vant semifinalen og kvalifiserte seg dermed til finalen lørdag 14. mai. I Eurovision Song Contest var sceneshowet tilnærmet likt som i Melodifestivalen, men i Düsseldorf knuste Saade kun én glassvegg, i motsetning til tre glassvegger i Melodifestivalen. 

I finalen var Sverige det syvende landet ut på scenen av 25 deltakere. I avstemningen fikk sangen 185 poeng og endte på en tredjeplass – Sveriges beste plassering på tolv år, da Charlotte Perrelli vant Eurovision Song Contest 1999 med «Take Me to Your Heaven».

Tredjeplassen ble slått året etter, da Loreen vant konkurransen med «Euphoria»

 Utgivelse 
«Popular» ble gitt ut via digital nedlastning 28. februar 2011, og siden som CD-singel av plateselskapet Roxy Recordings.

 Sporliste 
SporLåtLengde1«Popular»03:00

 Bidragsytere 
Medvirkende musikere på singelen:

 Vokal – Eric Saade
 Støttevokal – Emil Heiling, Jeanette Olsson
 Gitar, bass, trommer – Peter Boström
 Mastering – Erik Broheden
 Miksing – Peter Boström
 Produksjon – Peter Boström
 Låtskriver – Fredrik Kempe

 Utgivelseshistorikk 
LandDatoFormatSelskapSverige28. februar 2011CD-singel, digital nedlastningRoxy RecordingsSverige (album-remiks)14. mars 2011Sverige (rolig versjon)Finland25. april 2011Ratas Music GroupDanmark6. mai 2011Roxy RecordingsNorge6. mai 2011Australia12. mai 2011CanadaItaliaJapanLitauenMexicoNederlandSpaniaStorbritanniaUSASveits18. mai 2011B1M1 RecordingsTysklandØsterrikeBelgia20. mai 2011MostikoSverige (SoundFactory-remiks)25. mai 2011Roxy Recordings

 Listeplasseringer 
«Popular» toppet den svenske singellisten og nådde en fjerdeplass på Svensktoppen. Etter Eurovision Song Contest gikk sangen også inn på hitlister over hele Europa

Liste (2011)Høyesteplassering Belgia, Flandern (Ultratip)4 Belgia, Vallonia (Ultratip)23 Finland (Suomen virallinen lista)17 Irland (IRMA)27 Storbritannia (Official Charts)76 Sverige (Sverigetopplistan)1 Tyskland (Offizielle Deutsche Charts)48 Østerrike (Ö3 Austria Top 40)29

 Referanser 

 Eksterne lenker 
 Sverige i Eurovision Song Contest 2011

Kategori:Svenske sanger
Kategori:Bidrag til Melodifestivalen
Kategori:Vinnere av Melodifestivalen
Kategori:Sveriges bidrag til Eurovision Song Contest
Kategori:Bidrag til Eurovision Song Contest 2011